《赏梅佳什既不得陪从又莫获少留深以为恨辄赓》
宋代·孙逸

郡务装怀日晷催，东园未睹一枝梅。
从容后赏轮先见，汩没尘劳恨阻陪。
待雪最宜寒艳坼，迎春会有暗香来。
怅然归棹匆匆去，徒使临风忆共杯。

作者简介：孙逸，字仲举。高宗建炎三（一一二九），知濠州（《建炎以来系年要录》卷二九）。除大理少卿（《斐然集》卷一三制词）。绍兴六年（一一三六）知台州。